**A-la-pek Jī-bó** (A-la-pek-gí: الأَبْجَدِيَّة العَرَبِيَّة‎ *al-abjadīyah al-ʻarabīyah* á-sī الحُرُوف العَرَبِيَّة *al-ḥurūf al-ʻarabīyah*) sī A-la-pek-gí ēng--ê tùi chiàⁿ kàu tò ê jī-bó [en], Sī ùi A-lân Jī-bó (亞蘭-) kái--ê chú-im im-sò͘ bûn-jī (子音音素-, *abjad*), m̄-koh mā ū kî-thaⁿ--ê hû-hō piau bó-im, kap Hi-pek-lâi Jī-bó sio-siâng. Pún-té sī hō͘ A-la-pek-gí ēng--ê, m̄-koh sûi-tio̍h Kó͘-lân-keng kap I-su-lân-kàu bûn-hoà--ê thoân-iông, Pho-su-gí, Uyghur-gí téng mā sú-iōng. Hàn-gí mā ū eng che piau-im--ê Siáu-jî-keng [zh]. Chiū sǹg Thó͘-ní-kî-gí kap Má-lâi-gí téng kái-ēng kî-thaⁿ bûn-jī, A-la-pek Jī-bó iáu-sī tú Lô-má-jī goā siōng chē lâng ēng--ê jī-bó.

Jī-bó-pió
---------

A-la-pek Jī-bó-pió
Siông-sè chhiáⁿ khoàⁿ: Thong-iōng türk jī-bó

| Toaⁿ-siá | Liân-siá | Jī-bó miâ | La-teng choán-siá | Hoat-im (IPA) |
| --- | --- | --- | --- | --- |
| Sû-bé | Sû-tiong | Sû-thâu |
| ا‎ | ﺎ‎ | ﺎ‎ | ا‎ | ʾalif | *ʾ* / *ā* | /aː/ téng |
| ﺏ‎ | ـب‎ | ـبـ‎ | بـ‎ | bāʾ | *b* | /b/, chit-koá goā-lâi-gí tha̍k-chò: /p/ |
| ﺕ‎ | ـت‎ | ـتـ‎ | تـ‎ | tāʾ | *t* | /t/ |
| ﺙ‎ | ـث‎ | ـثـ‎ | ثـ‎ | ṯāʾ | *ṯ* | /θ/ |
| ﺝ‎ | ـج‎ | ـجـ‎ | جـ‎ | ǧīm | *ǧ* (mā siá-chò *j*, *g*) | /ɡ/, /dʒ/, /ʒ/ |
| ﺡ‎ | ـح‎ | ـحـ‎ | حـ‎ | ḥāʾ | *ḥ* | /ħ/ |
| ﺥ‎ | ـخ‎ | ـخـ‎ | خـ‎ | ḫāʾ | *ḫ* (mā siá-chò *kh*, *x*) | /x/ |
| ﺩ‎ | ـد‎ | ـد‎ | د‎ | dāl | *d* | /d/ |
| ﺫ‎ | ـذ‎ | ـذ‎ | ذ‎ | ḏāl | *ḏ* (mā siá-chò *dh*, *ð*) | /ð/ |
| ﺭ‎ | ـر‎ | ـر‎ | ر‎ | rāʾ | *r* | /r/ |
| ﺯ‎ | ـز‎ | ـز‎ | ز‎ | zāy | *z* | /z/ |
| ﺱ‎ | ـس‎ | ـسـ‎ | سـ‎ | sīn | *s* | /s/ |
| ﺵ‎ | ـش‎ | ـشـ‎ | شـ‎ | šīn | *š* (mā siá-chò *sh*) | /ʃ/ |
| ﺹ‎ | ـص‎ | ـصـ‎ | صـ‎ | ṣād | *ṣ* | /sˁ/ |
| ﺽ‎ | ـض‎ | ـضـ‎ | ضـ‎ | ḍād | *ḍ* | /dˁ/ |
| ﻁ‎ | ـط‎ | ـطـ‎ | طـ‎ | ṭāʾ | *ṭ* | /tˁ/ |
| ﻅ‎ | ـظ‎ | ـظـ‎ | ظـ‎ | ẓāʾ | *ẓ* | [ðˁ~zˁ] |
| ﻉ‎ | ـع‎ | ـعـ‎ | عـ‎ | ʿayn | *ʿ* | /ʕ/ |
| ﻍ‎ | ـغ‎ | ـغـ‎ | غـ‎ | ġayn | *ġ*(mā siá-chò *gh*) | /ɣ/ (chē-chē goā-lâi-gí tha̍k-chò /ɡ/) |
| ف‎ | ـف‎ | ـفـ‎ | فـ‎ | fāʾ | *f* | /f/, chi̍t-koá goā-lâi-gí tha̍k-chò /v/ |
| ﻕ‎ | ـق‎ | ـقـ‎ | قـ‎ | qāf | *q* | /q/ |
| ﻙ‎ | ـك‎ | ـكـ‎ | كـ‎ | kāf | *k* | /k/ |
| ﻝ‎ | ـل‎ | ـلـ‎ | لـ‎ | lām | *l* | /l/, (tû-liáu tī *Allah* ài tha̍k [lˁ]) |
| ﻡ‎ | ـم‎ | ـمـ‎ | مـ‎ | mīm | *m* | /m/ |
| ن‎ | ـن‎ | ـنـ‎ | نـ‎ | nūn | *n* | /n/ |
| ﻩ‎ | ـه‎ | ـهـ‎ | هـ‎ | hāʾ | *h* | /h/ |
| ﻭ‎ | ـو‎ | ـو‎ | و‎ | wāw | *w* / *ū* | /w/ / /uː/, ū-sî-á tī goā-lâi-sû tha̍k /u/, /o/ kap /oː/ |
| ﻱ‎ | ـي‎ | ـيـ‎ | يـ‎ | yāʾ | *y* / *ī* | /j/ / /iː/, ū-sî-á tī goā-lâi-sû tha̍k /i/, /eː/ kap /e/ |

Té-bó-im hû-hō
--------------

Thong-siông tī Kó͘-lân-keng kap chi̍t-koá khé-bêng chheh ēng.

| Hû-hō | hoat-im |
| --- | --- |
| َ | [a] |
| ِ | [i] |
| ُ | [u] |

Ha̍p-jī
-------

A-la-pek-gí ū chit-koá ha̍p-jī [zh]. Pí-lūn: Thài-su-bí (Hàn-jī: 太斯米, Eng-gí: Basmala), choân-bûn sī بِسْمِ اللهِ الرَّحْمٰنِ الرَّحِيْمِ  (*b-ismi-llāhi r-raḥmāni r-raḥīmi*, Hōng siōng jîn (仁) siōng chû (慈)--ê Chin-chú--ê miâ), ha̍p-jī sī ﷽ (Thóng-it-bé: U+FDFD).

Sò͘-jī
------

### A-la-pek sò͘-jī

A-la-pek sò͘-jī tī A-la-pek jī-bó ū pa̍t-khoán siá-hoat. Urdu-gí ēng--ê khah sêng Pho-su-gí--ê siá-hoat, m̄-koh ū tām-po̍h-á bô-kâng:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Pak-hui Maghreb [en], Au-bí | 0 | 1 | 2 | 3 | 4 | 5 | 6 | 7 | 8 | 9 |
| Tiong-tang A-la-pek | ٠ | ١ | ٢ | ٣ | ٤ | ٥ | ٦ | ٧ | ٨ | ٩ |
| Pho-su-gí téng | ۰ | ۱ | ۲ | ۳ | ۴ | ۵ | ۶ | ۷ | ۸ | ۹ |

### A-la-pek jī-bó sò͘-jī

Kap Lô-má Sò͘-jī [en] kâng-khoán, A-la-pek jī-bó mā thang piáu-sī sò͘-jī:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ن | م | ل | ك | ي | ط | ح | ز | و | ه | د | ج | ب | ا | Bûn-jī |
| n | m | l | k | y | ṭ | ḥ | z | w | h | d | j | b | ʼ | Choán-siá |
| 50 | 40 | 30 | 20 | 10 | 9 | 8 | 7 | 6 | 5 | 4 | 3 | 2 | 1 | Sò͘-tit |
| غ | ظ | ض | ذ | خ | ث | ت | ش | ر | ق | ص | ف | ع | س | Bûn-jī |
| ḡ | ẓ | ḍ | ḏ | ḵ | ṯ | t | š | r | q | ṣ | f | ‘ | s | Choán-siá |
| 1000 | 900 | 800 | 700 | 600 | 500 | 400 | 300 | 200 | 100 | 90 | 80 | 70 | 60 | Sò͘-tit |

Chham-khó
---------

* A-la-pek-gí
* I-su-lân su-hoat